
Gyilkos elmék. Édes Anna és Pascual Duarte összehasonlítása

A dolgozat Kosztolányi Dezső utolsó és Camilo José Cela első regényének főhőseit hasonlítja össze, olyan szempontok alapján, mint az ösztönök elfojtása, a családi háttér, a megaláztatottság érzése, a bűntudat, a szexualitás kérdése, a szereplők kiútkeresése és az irgalom, amelyben részesültek. A főszereplők személyiségének és körülményeinek elemzése után az elkövetett gyilkosságok módjának és a lehetséges kiváltó okoknak az összehasonlítása következik. Végül egy büntetőjogi kitekintés keretében a magyar és a spanyol akkori és jelenleg hatályos büntető törvénykönyveket alapul véve válaszol azokra a kérdésekre, hogy büntetőjogi szempontból megfelelő büntetést kapott-e Édes Anna és Pascual Duarte, illetve hogy ma milyen büntetést kapnának tetteikért.



